जगदलपुर में 'भरोसे का सम्मेलन' में कहा- भाजपा ने आपको निर्भर बनाया, आत्मनिर्भर नहीं
Priyanka Gandhi will participate in Bhupesh Sarkar's 'Bharose Ka Sammelan', on the pretext of organizing the exercise to strengthen political ground प्रियंका बस्तर दौरा भूपेश बघेल जगदलपुर सम्मेलन
कांग्रेस की राष्ट्रीय महासचिव प्रियंका गांधी बस्तर पहुंचकर सबसे पहले मां दंतेश्वरी मंदिर पहुंचकर पूजा-अर्चना की। इसके बाद वे सभा स्थल पर पहुंची। उन्होंने अपने संबोधन में कहा कि मेरे परिवार का बस्तर से विशेष लगाव रहा है। मैं यहां पहली बार आई हूं, लेकिन मैं बचपन से बस्तर के बारे में, यहां के लोगों के संघर्ष के बारे में सुनती आई हूं।
प्रियंका ने अपने संबोधन की शुरुआत हल्बी में लोगों का अभिवादन करते हुई की। उन्होंने कहा कि आज बस्तर एक ब्रांड बन गया है। देश में ही नहीं विदेश में भी यहां के उत्पादों का उपयोग हो रहा है। मेरी दादी कहती थीं कि सबसे अच्छी संस्कृति आदिवासी होती है, क्योंकि आप लोग बिना प्रकृति का नुकसान किए जीवनयापन करते हैं।
ये भी पढ़ें- इंदिरा के बाद प्रियंका भी मिली अबूझमाड़ की महिलाओं से:नक्सल हिंसा की शिकार महिलाओं ने बताया सरकारी मदद से कैसे अपने पैरों पर खड़ी हुईं
128 करोड़ 99 लाख के विकास कार्यों का भूमिपूजन लोकार्पण
मुख्यमंत्री भूपेश बघेल प्रियंका गांधी ने साथ मिलकर 128 करोड़ 99 लाख रुपए के विकास कार्यों का भूमिपूजन लोकार्पण किया है। कुल 49 विकास कार्यों जिसमें 62 करोड़ 29 लाख 47 हजार के 15 विकास कार्यों का लोकार्पण और 66 करोड़ 70 लाख से अधिक राशि के 34 विकास कार्यों का भूमिपूजन किया।
प्रियंका गांधी के भाषण की बड़ी बातें..
नेताओं ने क्या कहा...
बस्तर क्षेत्र का गांधी नेहरू परिवार से गहरा लगाव रहा है। जब से यहां हमारी सरकार आई है यहां खूब तरक्की हो रही है। प्रियंका से मिलकर लोगों की खुशी सााफ झलक रही है। कुमारी सेलजा
पहले बस्तर में जहां नक्सलियों के गोलियों की गूंज सुनाई देती थी, आज वहां खुशी के गीत सुनाई देते हैं। नौजवानों को रोजगार मुहैया कराया जा रहा है। सीएम भूपेश बघेल
प्रियंका के दौरे के सियासी मायने...
राजनीतिक जानकारों की मानें तो बस्तर के आदिवासियों के लिए प्रियंका गांधी केवल एक कांग्रेस नेता नहीं, बल्कि इंदिरा की पोती भी हैं। लिहाजा आदिवासियों का भावनात्मक लगाव भी प्रियंका गांधी से जुड़ा हुआ है। छत्तीसगढ़ में इस वक्त बस्तर लोकसभा समेत विधानसभा की सभी 12 सीटों में कांग्रेस के विधायक हैं। और पार्टी इस बात को बखूबी जानती है की सत्ता तक जाने की राह आदिवासी बाहुल्य बस्तर से होकर ही गुजरती है। गांधी परिवार से इंदिरा, राजीव, सोनिया और राहुल गांधी भी बस्तर आ चुके हैं।
प्रियंका गांधी के दौरे से जुड़ी तस्वीरें
प्रियंका के दौरे से जुड़ी ये खबरें भी पढ़िए...
1. नेहरू-गांधी परिवार का बस्तर से खास नाता
नेहरू-गांधी परिवार का छ्त्तीसगढ़ के बस्तर से खास नाता रहा है। साल 1955 में पहली बार पूर्व प्रधानमंत्री पंडित जवाहर लाल नेहरू बस्तर आए थे। यहां आदिवासी सम्मलेन में शामिल हुए थे। साल 1972 में पूर्व प्रधानमंत्री इंदिरा गांधी भी यहां आईं थीं। वे अबूझमाड़ में आदिवासी महिलाओं से मुलाकात की थीं। और उनके साथ पारंपरिक नृत्य भी की थीं। पढ़ें पूरी खबर..
2. प्रियंका के मंच पर जवानों की परेड:कहीं टूट न जाए इसलिए 60 से ज्यादा जवानों को 20 मिनट तक करवाया गया कदमताल​
प्रियंका गांधी के लिए करीब 7 फीट ऊंचा मंच तैयार किया गया है। खास बात यह है कि इस मंच की मजबूती की जांच करने के लिए 60 से ज्यादा पुलिस जवानों की करीब 20 मिनट तक मंच के ऊपर परेड करवाई गई। जिसका एक वीडियो भी सामने आया है। पढ़िए पूरी खबर...